Oslo-politiet får egen cannabisplantasje

En eget treningsanlegg skal hjelpe politiet til å å kjenne igjen og håndtere steder der det dyrkes hasj og marihuana.

Hasj og marihuana er ikke ufarlig, men skadevirkningene er relativt beskjedne, og i et fritt samfunn forbyr man ikke alt som medfører risiko, påpeker Jan Arild Snoen. Jose Manuel Gelpi Diaz

4. sep. 2014 09:51 Sist oppdatert 4. september 2014

Oslo-politiet har fått 400.000 i støtte fra Politidirektoratet for å bygge et treningsanlegg etter modell fra Belgia og Nederland, skriver Politiforum.

– Vi har lokalet klart, og vi har innholdet klart, forteller politioverbetjent Eva Ragde til Politiforum. Ragde er kriminaltekniker og fagansvarlig for narkotika i Oslo-politiets kriminaltekniske seksjon.

Bekymret for sikkerheten

Treningsanlegget skal både gjøre politiet bedre i stand til å kjenne igjen bygninger der det dyrkes cannabis — og gjøre det tryggere for dem å rykke inn. En marihuanaplantasje kan inneholde flere potensielle dødsfeller, som svovelpulver, tjuvkoblede elektriske anlegg og store mengder CO2, som tilføres plantene for å bedre vektsten.

– Erfarne tjenestemenn kjenner dette godt, og vet hva de skal se og lukte etter. Men uerfarne tjenestemenn kjenner ikke til hva de skal se etter. Vi er mest bekymret at de ikke ser faresignalene før de ramler inn i en situasjon, sier Ragde.

Treningsplantasjen skal brukes til å lære opp både operative enheter og etterforskere fra hele landet, og driften vil antagelig bli lagt under Oslo-politiets seksjon for organisert kriminalitet.